ตอนนี้ทานยาคุมแผงแรก (21 เม็ด) ทานตรงเวลาทุกครั้งไม่เคยลืมแล้วก็หยุด 7 วัน ประจำเดือนก็มาปกติค่ะ ในระหว่างที่ทานนั้นมีเลือดออกกะปิดกะปอย ตอนนี้กำลังเริ่มทานแผงที่ 2 อยากทราบว่า สามารถมีเพศสัมพันธ์แบบไม่ป้องกันได้แล้วใช่ไหมคะ แล้วเลือดกะปิดกะปอยจะหายเมื่อไหร่ ขอบค่ะ
สวัสดีค่ะหากรับประทานยาตรงเวลา ไม่เคยลืมรับประทานยาและกินยาจนมาถึงแผงที่สองแล้ว สามารถมีเพศสัมพันธ์ได้ตามปกติค่ะ เพราะยาคุมกำเนิดสามารถป้องกันการตั้งครรภ์ได้สูงแล้วค่ะ อย่างไรก็ตามหากลืมรับประทานยาเกิน 2 ครั้ง หรือมีอาการเจ็บป่วยไม่สบาย หรือรับประทานยาอื่นๆร่วมด้วยแนะนำให้คุมกำเนิดวิธีอื่นร่วมด้วยค่ะส่วนอาการเลือดออกระปริดกระปรอยนั้นเป็นผลข้างเคียงของยาคุมกำเนิดได้ค่ะเกิดจากความไม่สมดุลของฮอร์โมนค่ะ นอกจากนั้นอาจมีผลกระทบต่อประจำเดือน เช่น ประจำเดือนอาจมาผิดปกติ มาน้อยลง หรือมาบ่อยขึ้น ในบางรายอาจมีเลือดไหลก่อนถึงรอบประจำเดือนค่ะ โดยทั่วไปอาการควรดีขึ้นภายใน 2-3 เดือน หากไม่ดีขึ้น แนะนำให้ปรึกษาสูตินรีแพทย์เพื่อเปลี่ยนชนิดของยาคุมกำเนิดค่ะ